16. ΝΟΜΟΘΕΤΙΚΟΝ ΔΙΑΤΑΓΜΑ της 28/28 Ιαν. 1935 Περί αυξήσεως της τιμής του άλατος και ενισχύσεως του Ταμείου Ασφαλίσεως των εις τα μεταλλεία εργαζομένων. Άρθρ.1.-Από 1 Ιουλ. 1935 αυξάνεται κατά δέκα λεπτά κατά χιλιόγραμμον η τιμή του διατιθεμένου δια τας ανάγκας του Εσωτερικού, μέσω της Εταιρίας Διαχειρίσεως υπεγγύων Προσόδων, άλατος. Άρθρ.2.-Εις βάρος του Προϋπολογισμού του Κράτους διατίθεται ετησίως υπέρ του Ταμείου Μεταλλευτών ποσόν ίσον προς την εκ της δεκαλέπτου αυξήσεως της τιμής του άλατος πρόσοδον. Δια Δ/τος, εκδιδομένου προτάσει των Υπουργών Εθνικής Οικονομίας και Οικονομικών, θέλει καθορισθή ο τρόπος της βεβαιώσεως, εισπράξεως, αποδόσεως και διαθέσεως του άνω πόρου. 17. ΑΝΑΓ, ΝΟΜΟΣ υπ’ αριθ. 2209 της 1/6 Φεβρ. 1940 Περί τροποποιήσεως και συμπληρώσεως των περί χορηγήσεως άλατος δια βιομηχανικήν και γεωπονικήν χρήσιν διατάξεων. Τροποποιηθείς υπό του: Α.Ν. 2434 της 1/6 Ιουλ. 1940 περί τροποπ. διατάξεων του Α.Ν. 2209/1940. Κατηργήθη δια του άρθρ. 6 Ν. 2027/1952. 